اویونون دیگر آدی "گردک قاچیرتدی"دیر. خوصوصاً کندلرده توی گونو گلین گتیریلرکن فایتون یولا دوشدوکدن سونرا اؤزونه گوونن ایگید آتلیلار فایتونون آرخاسیندا دایاناراق موعیّن اولونموش واختدا آت سورمکله یاریشا باشلاییرلار. هانسی آتلی بیگ ائوی‌نین حَیطینه بیرینجی داخیل اولارسا قیرمیزی گردگی آلیب گلین گتیرن فایتونون قارشیسینا چیخار. بیگین آتاسی و یا قوهوم-اقرباسی غالیب آتلی‌یا موختلیف هدیه‌لر وئریردیلر.